Σε περίπτωση μη αποδοχής των όρων εκμίσθωσης ο τσιφλικάς είχε το δικαίωμα να τους διώξει. Tο μίσθωμα ήταν πολύ υψηλότερο από αυτό που καταβαλλόταν παλαιότερα στον τιμαριώτη. Έφθανε στο 1/7 ή στο 1/2 του καθαρού εισοδήματος, ανάλογα με το αν τα χωράφια δίνονταν για καλλιέργεια ως "τριτάρικα" ή ως "μισιακά". Στην πρώτη περίπτωση, το μίσθωμα ήταν το 1/3 και ο τσιφλικάς δεν είχε καμία υποχρέωση ενίσχυσης του καλλιεργητή, στη δεύτερη έδινε το σπόρο και ένα ζευγάρι βόδια ή και γεωργικά εργαλεία. Mε αυτό το σύστημα παρατηρείται μεγάλη ανακατανομή της γης, κυρίως ανάμεσα στους Μουσουλμάνους και τους Χριστιανούς, για την οποία διαθέτουμε στοιχεία από την Καποδιστριακή περίοδο (1828 - 1830).